**PORNAISTEN ELÄKKEENSAAJAT ry** 20.2.2019

**VUOSIKERTOMUS VUODELTA 2018**

**YLEISTÄ**

Vuonna 2018 yhdistyksen toiminta oli monipuolista ja vilkasta. Kerho kokoontui kesätaukoa lukuun ottamatta joka toinen viikko vuorotellen Halkian ja Laukkosken Työväentaloilla, kaikkiaan 14 kertaa. Jäseniä oli kerhoissa paikalla 15-25 henkilöä.

Yhdistyksen jäsenmaksu pysyi 15 eurossa.

Osallistuimme Ikäihmisten neuvoston järjestämiin IkäInfoihin ja muistiyhdistyksen järjestämään muistikahvilatoimintaan Aurinkomäessä.

Boccian harrastajamäärä on pysynyt suurena ja sitä pelasimme torstaisin Halkiassa.

Vuoden aikana muistimme myös merkkipäiviä viettäneitä kerhomme jäseniä.

**KOKOUKSET**

Kevätkokous pidettiin 7. maaliskuuta, läsnä 23 jäsentä. Syyskokous pidettiin 24. lokakuuta, läsnä 19 jäsentä. Hallitus kokoontui 4 kertaa. Uusi hallitus piti järjestäytymiskokouksen 24. lokakuuta.

**JÄSENISTÖ**

Vuoden lopussa jäseniä oli 53.

**EKL:N JA UUDENMAAN PIIRIN TAPAHTUMAT JA KILPAILUT**

Vuoden aikana osallistuimme EKL:n Uudenmaan piirin ja EKL:n järjestämiin koulutuksiin ja

kokouksiin ja piirin kevät- ja syysjuhlaan sekä syksyn liikuntatapahtumaan.

EKL:n liikuntahaasteessa maalis- huhtikuussa sijoituimme tänä vuonna kaikkien aikojen parhaiten 6. (2017:7. ja 2016:9.) sijalle 36 yhdistyksen joukossa.

Boccia- joukkueemme ja heittäjämme osallistuivat vuoden aikana viiteen piirinmestaruuskisaan ja EKL:n henkilökohtaisiin sisäboccian mestaruuskisoihin. Parhaina saavutuksina olivat piirinmestaruuskisoissa Irma Lumen- Nurmisen 4. sija, Ritva Vainion 6. sija ja Irma Lumen- Nurmisen ja Jorma Laukan 4. sija sisäparibocciassa. Sisäkisat olivat Porvoossa niin kuin myös EKL:n mestaruuskisat ja ulkokisat Tikkurilassa ja Myyrmäessä.

Muistimme vuoden aikana piirin yhdistyksiä niiden merkkipäivinä.

**TOIMINTA JA TAPAHTUMAT**

Jäsenkorjaaja Elise Järvinen Hoitopeukalosta oli kerhossamme toukokuussa kertomassa kehonhoidosta.

Linnunpönttöjä tehtiin Mattiloilla 23. huhtikuuta, samalla saime nauttia herkullisista makkaroista ja kahveista.

Perinteiset Helatorstaihipat järjestimme helatorstaina 10. toukokuuta Halkian Työväentalolla ja juhlijoita oli toistasataa. Mukaan oli kutsuttu piirin yhdistyksiä ja pornaislaisia paikallisyhdistyksiä, jäsenistömme ja muita kutsuvieraita. Hippojen viihdepuolen hoiti tanssiorkesteri Capri solistina Marku Liimainen. Hipat juonsi Irma Lumen- Nurminen.Ohjelmassa oli myös oma sketsimme ja Kaija Temmilän esittämät runot.

Kevätkauden päätteeksi retkeilimme Vermijärven kodalla 30. toukokuuta.

Sipoon Eläkkeensaajien vieraina olimme Lövhydddanissa kesäpäivää viettämässä.

Kesäteatterissa kävimme Heinolassa katsomassa "Kunnon komedian" 11. heinäkuuta.

Kunnan digipäivillä opiskelimme 19. syyskuuta.

Vanhustenviikon ruokailutapahtuma oli 10. lokakuuta.

Samoissa merkeissä ulkoilutimme Aurinkomäkeläisiä ulkoilutapahtumassamme 11. lokakuuta. Molemmista tapahtumista on muodostunut jo perinne yhdistyksellemme.

21. lokakuuta osallistuimme Neljän piirin yhteiskonserttiin Lahdessa.

Marraskuun 28. päivänä vietimme perinteiset pikkujoulujuhlat ja nautimme omien emäntiemme laittaman erinomaisen jouluaterian Halkiassa. Tilaisuudessa muistimme vuoden aikana ”pyöreitä” vuosia täyttäneitä jäseniämme ruusuilla.

Arpajaisia pidettiin, lotottiin, veikattiin olympiakisoja, lumen tuloa ja jäiden lähtöä.

Bingoa pelasimme kerhossa Laukkoskella Erkki ja Inkku Mattilan vetämänä.

Osallistuimme Eläkeliiton paikallisyhdistyksen järjestämään Pakkaspolkaisuun Kivistön nuorisoseuraintalolla.

Yhdistyksen toiminnan rahoitimme jäsenmaksutuotoilla, juhla- ja arpajaistuotoilla ja kahvimaksuilla.

**EDUSTUKSET**

Puheenjohtaja Matti Leivoja edusti yhdistystä Uudenmaan piirin hallituksessa ja vuosikokouksissa ja yhdessä varapuheenjohtaja Erkki Mattilan kanssa Itä- Uudenmaan alueen kokouksissa ja oli myös Mustijoen perusturvan Ikäihmisten neuvostossa edustajanamme varajäsenenään Martti Pakarinen.

**HALLINTO**

Yhdistyksen hallitukseen kuuluivat Matti Leivoja, puheenjohtaja, muut hallituksen jäsenet olivat Erkki Mattila, varapuheenjohtaja, Ingegerd Mattila, Kaija Temmilä, taloudenhoitaja, Iris Nurmi, Matti Ahonen, Marja- Leena Leivoja ja Jorma Laukka, sihteeri. Varajäseninä toimivat Irma Lumen-Nurminen, Ritva Vainio, Margareta Kauno ja Martti Pakarinen.

Yhdistyksen emäntinä toimivat Halkiassa Eila Honkanen, Marja- Leena Leivoja, ja Laukkoskella Ingegerd Mattila ja Margareta Kauno.

 Käsityökerhon vetäjinä toimivat Irma Lumen- Nurminen ja Erkki Mattila.

Toiminnantarkastajina olivat Heikki ja Eila Honkanen, varalla Tamara Talvituuli ja Hannu Tervo.

Hallitus kiittää kerhon jäseniä tilaisuuksien järjestelyistä ja niihin osallistumisista. Erityiskiitoksen ansaitsevat mainiot emäntämme aherruksestaan monissa eri tapahtumistamme.

Osallistuminen muiden yhdistysten järjestämiin tilaisuuksiin oli myös kiitettävää.

Pornaisten Eläkkeensaajat ry

Hallitus